ВЕЛИКОТЪРНОВСКИ УНИВЕРСИТЕТ "СВ. СВ. КИРИЛ И МЕТОДИЙ" ФАКУЛТЕТ "МАТЕМАТИКА И ИНФОРМАТИКА" РЕГИОНАЛНО УПРАВЛЕНИЕ НА ОБРАЗОВАНИЕТО - ВЕЛИКО ТЪРНОВО СЪЮЗ НА МАТЕМАТИЦИТЕ В БЪЛГАРИЯ -СЕКЦИЯ "ВЕЛИКОТЪРНОВСКИ УНИВЕРСИТЕТ" ОРГАНИЗИРАТ

ТРИНАДЕСЕТИ МАТЕМАТИЧЕСКИ ТУРНИР НА ВЕЛИКОТЪРНОВСКИЯ УНИВЕРСИТЕТ

за ученици от XI и XII клас

Целта на турнира е да популяризира специалностите от факултет „Математика и информатика" на ВТУ „Св. св. Кирил и Методий" и да помогне на учениците в подготовката им за олимпиади, зрелостни и кандидатстудентски изпити.

Турнирът ще се проведе на 8 март 2020 г. в учебен корпус 3 на ВТУ „Св. св. Кирил и Методий". В турнира могат да участват ученици от XI и XII клас.

Темата е във формат тест, който включва 12 задачи от затворен тип, 5 със свободен отговор, 3 задачи, за които е необходимо пълно описание на решенията и една допълнителна задача на журито. Примерни теми и темите от предходните турнири са публикувани на адрес <http://www>, math-vt. com. Журито е съставено от изтъкнати дългогодишни преподаватели по математика във Великотърновския университет.

Желаещите да участват в турнира се регистрират online на адрес <http://www.math-vt.com> или на e-mail: [mat\_turnir@ts.uni-vt.bg](mailto:mat_turnir@ts.uni-vt.bg), като посочват: трите имена на участника, населено място, училище, клас, адрес за кореспонденция, e-mail, телефон и име и фамилия на преподавателя по математика.

ЗА УЧАСТИЕ В ТУРНИРА НЕ СЕ ЗАПЛАЩА ТАКСА.

КРАЕН СРОК ЗА РЕГИСТРАЦИЯ: 6 МАРТ 2020 Г.

Участниците трябва да се явят в 8:00 ч. на 8 март 2020 г. в учебен корпус 3 на ВТУ „Св. св. Кирил и Методий", гр. Велико Търново, ул. „Арх. Георги Козаров" №3 (намира се в съседство на ПГЕ „А. С. Попов"). Участниците влизат в сградата с документ за самоличност. Време за работа 4 часа: от 9:00 ч. до 13:00 ч.

Състезанието е анонимно. Състезателите получават хартия за писане. Те могат да ползват син химикал, черен молив, а при желание и инструменти за чертане, но нямат право да ползват никаква справочна литература или технически средства. На състезателите се предоставя справочен списък с основните формули.

Частта с формат на Тест по математика се оценява максимално за 100 точки, а допълнителната задача -максимално за 20 точки.

Журито определя наградите сред събралите най-много точки. То присъжда и награда за най-добро решение на допълнителната задача. За целта получените точки се преобразуват в оценка по шестобалната система съгласно своевременно оповестена от Журито таблица за съответствие. В таблицата за съответствие долната граница за оценка Отличен (6.00) не може да бъде по-висока от 100 точки.

Получената оценка от всеки участник има валидност две години, включително годината на получаване. Журито подготвя и предоставя удостоверение с получената оценка на участниците от 11. и 12. клас, както и на тези, завършили предходната учебна година, които са заявили желанието си да получат документа.

Резултатите от турнира са валидни за кандидатстване в специалностите Информатика, Компютърни науки, Софтуерно инженерство, Информационно брокерство и дигитални медии, Педагогика на обучението по математика и информатика и Приложна математика.

Резултатите от турнира ще бъдат публикувани в интернет. Награждаването на победителите ще се извърши по училища.

Телефони за връзка:

Факултет "Математика и информатика": 062/ 600 461, 0884 679496 Организационен комитет: 0888 131165.